На основу члана 57. Статута општине Гаџин Хан („Службени лист града Ниша“бр. 63/08,31/11, 46/12и 36/13) и члана 3. Одлуке о Општинском већу општине Гаџин Хан („Службени лист града Ниша“, број 83/2008,79/2017)

Општинско веће општине Гаџин Хан на 73 (седамдесеттрећој) седници одржаној 05.03.2017.године донело је:

З А К Љ У Ч А К

**1.ДОНОСИ СЕ** Програм коришћења средстава за унапређење безбедности саобраћаја општине Гаџин Хан за 2018.годину који је достављен Општинском већу општине Гаџин Хан као Предлог Програма од III-06-34-90/18-1од 02.03.2018.године.

2.Саставни део овог Закључка је текстуални део предлога Програма коришћења средстава за унапређење безбедности саобраћаја општине Гаџин Хан за 2018.годину под бројем III-06-34-90/18-1 који је усвојио Савет за безбедност саобраћаја на територији општине Гаџин Хан дана 02.03.2018.године .

**3.**Програм коришћења средстава за унапређење безбедности саобраћаја општине Гаџин Хан за 2018.годину, доставити Агенцији за безбедност саобраћаја у циљу усклађивања послова у области саобраћаја, координацији у раду, праћења активности најзначајнијих обележија безбедности саобраћаја и функционисања заштитног система безбедности саобраћаја у локалним самоуправама.

ОПШТИНСКО ВЕЋЕ ОПШТИНЕ ГАЏИН ХАН

III Број:06-34-90/18-1

У Гаџином Хану, дана 05.марта 2018.године.

ПРЕДСЕДНИК

Саша Ђорђевић

На основу члана 8. став 2. и 3. Закона о безбедности саобраћаја на путевима („Службени гласник РС“, бр. 41/2009, 53/2010 и 101/2011) и на основу члана 57. став 1. тачка 8. Статута општине Гаџин Хан („Службени лист Града Ниша“, број 63/2008, 31/2011 и 46/2012) и на основу члана 5. и 16. Пословника о раду Савета за безбедност саобраћаја,

Савет за безбедност саобраћаја на 2. (другој) седници одржаној дана 02.03.2018,доноси:

ПРЕДЛОГ ПРОГРАМА

КОРИШЋЕЊА СРЕДСТАВА ЗА УНАПРЕЂЕЊЕ БЕЗБЕДНОСТИ САОБРАЋАЈА ОПШТИНЕ ГАЏИН ХАН ЗА 2018.ГОДИНУ

1. Овим Програмом коришћења средстава од наплаћених казни и прекршаја на територији општине Гаџин Хан утврђују се планирани приходи, намена и начин коришћења средстава Савета за безбедност саобраћаја општине Гаџин Хан у 2018.години,

2. За реализацију Програма планирају се средства у Савету за безбедност саобраћаја општине Гаџин Хан за 2018.годину у укупном износу од 1.400.000,00 динара и то као приходи од :

-наплаћених новчаних казни за прекршаје предвиђене прописима о безбедности саобраћаја на путевима на територији општине .Средства од новчаних казни из члана 17. Став 2. Тачка 2. Овог закона, у висини од 70% припадају буџету Републике , а у висини од 30% припадају буџету јединице локалне самоуправе на чијој територији је прекршај учињен. Од 30% средстава која припадају буџету јединице локалне самоуправе на чијој територији је прекршај учињем 50% средстава се користе за поправљање саобраћајне инфраструктуре јединице локалне самоуправе начијој територији је прекршај учињем а 50 % за опрему потребну унапређењу безбедности у саобраћају у износу од 500.000,00 динара.

-Пренета неутрошена средства из Програма коришћења средстава безбедност саобраћаја општине гаџин Хан за 2017 годину у износу од 900.000,00 динара.

3. Средства Савета за безбедност у саобраћају из тачке 2. Овог програма користиће се наменски за финансирање и унапређење безбедности у саобраћају општине Гаџин Хан и то :

-за видео надзор 700.000,00 динара,

-за инфраструктуру 565.000,00 динара, за набавку хоризонталних и вертикалне сигнализације и огледала,

-накнада за рад члановима савета 20.000,00 динара,

-штампање флајера 20.000,00 динара ,

-материјал за образовање и едукацију 40.000,00 динара,

-мајице са апликацијама саобраћаја 55.000,00 динара,

4. Уколико се приходи у току буџетске године не остварују у планираном износу, расходи ће се остварити по приоритету који утврди Председник савета за безбедност саобраћаја општине на предлог Општинског већа .

5. Средстава из тачке 2. Овог програма могу да се увећају за износ неутрошених наменских средстава пренетих из предходне године и за износ донација из других извора , који ће се користити у складу са овим програмом.

6. Програм проследити Општинском већу општине Гаџин Хан и Агенцији за безбедност саобраћаја у циљу усклађивања послова у области, кординације у раду, праћења активности најзначајнијих обележја безбедности саобраћаја и функионисања заштитног система безбедности саобраћаја у локалним самоуправама.

САВЕТ ЗА БЕЗБЕДНОСТ САОБРАЋАЈА ОПШТИНЕ ГАЏИН ХАН.

Број :\_\_\_\_\_\_\_\_\_/18-II

У Гаџином Хану, дана 02.03.2018. године.

ПРЕДСЕДНИК САВЕТА

Ненад Добреновић